**Lp. Margo Klaos**

**Päästeamet**

**Raua 2**

**10124 Tallinn**

Cc: Tiit Piiskoppel, Andras Laugamets

Meie nr. 1. / 29.01.2026

**ABIPALVE**

Käesolevaga soovib MTÜ Klubi Tartu Maraton tänada Päästeametit osutatud tõhusa ning hädavajaliku abi eest 2025. aasta suurürituste läbiviimisel. Ilma Päästeameti toetuseta ei ole keerulistes ilmastikuoludes ning raskesti ligipääsetavates piirkondades suurürituste läbiviimine heal rahvusvahelisel tasemel võimalik ning ei ole võimalik tagada ka kõikidele osavõtjatele ohutut spordielamust.

Loodame, et Päästeamet on valmis abi osutama ka tulevastel üritustel järgmistes võimalikes valdkondades:

* Vajadusel kaasata Päästeametis töötavaid spetsialiste ürituse planeerimises ja korralduses (meditsiiniteenistuse juhtimine koostöös SA Tartu Kiirabiga);
* Raadioside tagamine meditsiinisteenistuse operatiivseks toimimiseks;
* Vajaliku tehnika kasutamine meditsiiniteenistuse liigutamiseks raskesti ligipääsetaval võistlusrajal (nt ATV-de ja mootorsaanide kasutamine maastikul toimuvatel üritustel meedikute transportimisel);
* Meditsiiniteenistuse vajaliku olmekonteineri ja/või telgi kasutamine finišis asuva välihospidali loomiseks;
* Staabikonteineri kasutamine sündmuse strateegiliseks juhtimiseks;
* Riskianalüüside koostamine ja analüüside tulemusel võimalike riskide minimaliseerimise meetmete rakendamine (ekstreemsete ilmastikuoludega parem toimetulek, vajadusel pommitehnilised tegevused jms).

Soovime Päästeametit informeerida MTÜ Klubi Tartu Maraton 2026. aastal korraldatavatest üritustest:

* **52. Tartu Maraton** – **14.**-**15. veebruar 2026**
* **soovitav varustus 13-15.02.26:** staabikonteiner, olmekonteiner, side, kolm spetsialisti staabis, kuni 2 mootorsaani
* **44. Tartu Maastikumaraton** **– 09. mai 2026** (42/21/10/5 km murdmaajooks ning kepikõnd trassil Elva-Elva)
* **soovitav varustus 11-12.05.24:** staabikonteiner, olmekonteiner, side, kaks spetsialisti staabis
* **Tour of Estonia 2025 – 04.-06. juuni 2026 (**3-etapiline profiratturite velotuur trassil Tallinn, Tallinn-Tartu ja Tartu linnas)
* **soovitav varustus 04-07.06.26**: side
* **45. Tartu Rattaralli – 07. juuni 2026** (128/60/27 km maanteerattasõit trassil Tartu-Alatskivi-Tartu)
* **soovitav varustus 06-07.06.26**: olmekonteiner ja/või telk, side, kaks spetsialisti staabis)
* **29. Tartu Rattamaraton – 19. september 2026** (126/89/40/21 km kruusa ja maastikurattasõit trassil Otepää-Elva)
* **soovitav varustus 18.-19.09.26**: staabikonteiner, olmekonteiner, side, kaks spetsialisti staabis, kuni 3 ATV-d, 1 (üks) mootor(ujuv)- pump, voolikud 76 mm 5 voolikut
* **15. Tartu Linnamaraton – 03. oktoober 2026** (42/21/10 km linnajooks Tartus)
* **soovitav varustus 02-03.10.26**: olmekonteiner, side, kaks spetsialisti staabis, kuni 2 ATV-d

MTÜ Klubi Tartu Maraton tagab pakutavate vahendite eest otseste kulude kompenseerimise ja aitab kaasa Päästeameti töötajate rahvaspordi huvi suurendamisele.

Ühtlasi sooviksime Teid paluda ka meie ürituste nõukogusse, kuhu kuuluvad ka Politseiameti, Transpordiameti ning kohalike omavalitsusüksuste esindajad. Nõukogu liikmetele saadame me jooksvalt infot ürituste kohta ning hoiame neid kursis korralduse toimumisega.

Meeldivale koostööle lootes,

Indrek Kelk

MTÜ Klubi Tartu Maraton

Juhatuse esimees